text: Se video: Fanger har overfaldet betjente i fængsler 221 gange
  11 september 2014 kl. 14.45
  På kun 8 måneder har der været 221 gange tilfælde af vold eller trusler om vold mod betjente i de danske fængsler.
  
  Torsdag blev to betjente overfaldet i Statsfængslet Midtjylland ved Nørre Snede. Den ene blev forsøgt kvalt, og den anden blev sparket i hovedet.
  Det er det seneste tilfælde af vold mod betjente i fængslerne, Fængselsforbundet har registeret. 221 gange på 8 måneder har indsatte overfaldet betjente i landets fængsler og arresthuse.
  Ifølge Fængselsforbundets formand Kim Østerby er det seneste tilfælde af vold mod betjente et tegn på en forråelse i fængslerne.
  - Der er sket en forråelse i fængslerne, hvor fangerne i højere grad bruger vold som udtryksform, og det er blevet et stort problem, siger Kim Østerby til TV SYD.
  Hør hele interviewet med forbundsformanden i videoen. (Varighed 3 minutter og 12 sekunder)
  
  Deltag i debatten:
  
  